Държавен вестник, бр. 99, 2025 г., стр. 23

БРОЙ  99	
Д Ъ Р Ж А В Е Н  В Е С Т Н И К 	
СТР.  23   
(2) В решението по ал. 1 се посочват причи­
ните и целите, за които се иска информацията.
(3) Когато информацията и/или докумен­
тите съдържат данни, представляващи кла­
сифицирана информация, се прилага редът, 
предвиден в Закона за защита на класифици­
раната информация.
(4) Когато информацията и/или докумен­
тите съдържат лични данни, се прилага редът, 
предвиден за тяхната защита.
(5) Исканата информация и/или доку­
менти се предоставят в срока, определен от 
длъжностните лица по чл. 323в. Лицето, от 
което е изискана информацията, предоставя 
пълна, точна, достоверна и незаблуждаваща 
информация.
(6) Информацията и/или документите, 
събрани при извършване на проверката за 
установяване на нарушение, се използват само 
за целите на контрол по тази глава.
(7) Членовете на комисията и служителите 
от нейната администрация са длъжни да не 
разпространяват информация, която е опре­
делена за търговска тайна.
Чл. 323к. (1) Съответният орган по чл. 323г, 
ал. 2 може да извършва проверка на място след 
получаване на разрешение по чл. 323л, ал. 1.
(2) При извършване на проверка на място 
органите на Министерството на вътрешните 
работи оказват съдействие на длъжностните 
лица по чл. 323в съобразно правомощията си 
по Закона за Министерството на вътрешните 
работи.
Чл. 323л. (1) Проверката на място се из­
вършва с разрешение на съдия от Админис­
тративния съд – София област, по искане на 
председателя на съответния орган по чл. 323г, 
ал. 2, което съдържа:
1. целта на проверката, място на извършва­
не на проверката, началната и крайната дата на 
извършване на проверката и наименованието 
на лицето, за което се иска разрешение;
2. естеството на предполагаемото нару­
шение;
3. обосновка на причините, които налагат 
извършването на проверката на място;
4. предметите, копията от документите и 
данните, които следва да се предоставят.
(2) Към искането за разрешение се прилагат 
решението за образуване на производството 
по чл. 323г, ал. 4, т. 1 и заповедта по чл. 323в. 
(3) Административният съд – София об­
ласт, се произнася по искането по ал. 1 в 
деня на постъпването му в закрито заседание 
с мотивирано определение. В определението 
съдът посочва лицето, за което се иска раз­
решение. Разрешението се отнася за всички 
помещения и други обекти, които се използват 
от проверяваното лице. Съдът съобщава на 
проверяваното лице определението, с което 
разрешава извършване на проверка на място в 
деня, следващ началната дата на проверката, по 
реда на Административнопроцесуалния кодекс.
(4) Когато проверката на място трябва да 
се извърши едновременно на няколко лица, 
председателят на съответния орган по чл. 323г, 
ал. 2 може да подаде едно общо искане. В 
този случай съдът се произнася с отделни 
определения за всяко лице, за което се иска 
разрешение.
(5) Определенията по ал. 3 и 4 подлежат 
на обжалване пред тричленен състав на 
Върховния административен съд в тридневен 
срок от съобщаването на съответния орган по 
чл. 323г, ал. 2, съответно на проверяваното 
лице или лица. Обжалването не спира изпъл­
нението. Върховният административен съд се 
произнася по жалбата в закрито заседание с 
мотивирано определение в тридневен срок от 
деня на постъпването є.
(6) В случай на влязло в сила определение 
на съда, с което е отказано разрешение за 
извършване на проверка на място, събраните 
доказателства в хода на проверката на място 
се връщат на проверяваното лице и не се 
вземат предвид в производството.
 Чл. 323м. (1) Събирането на доказател­
ства по време на проверката на място се 
извършва от длъжностните лица по чл. 323в 
в присъствието на проверяваното лице, не­
гови служители или друго лице, което има 
право да присъства или е заварено по време 
на проверката.
(2) Копията на иззетите документи се за­
веряват от длъжностно лице по чл. 323в и от 
проверяваното лице или упълномощено от 
него лице. При отказ на проверяваното или 
упълномощеното лице да завери документите 
заверката се прави от длъжностното лице, а 
отказът се отбелязва в протокола по ал. 3.
(3) За събраните доказателства по ал. 1 
и иззетите документи по ал. 2 се съставя 
протокол на място с пълен и точен опис на 
иззетото. Протоколът се съставя в два ек­
земпляра, подписва се от лицата по ал. 2 и 
единият екземпляр от него се предоставя на 
проверяваното лице.